ความเชื่อมั่นในปท.ฟื้นตัวหนุน SET สัปดาห์ไปต่อ
SET สัปดาห์หน้าแกว่ง sideway up จากแนวโน้มความเชื่อมั่นภายในน่าจะมีสัญญาณดีขึ้น รวมถึงประเด็นการปรับครม.ใหม่ หลังนายกฯเริ่มส่งสัญญาณ แต่แนะนำให้จับตาการแกว่งตัวของราคาน้ำมันดิบดูไบ และแนวโน้มค่าเงินอ่อนค่าตามหยวน อีกทั้งมีโอกาสที่ FED จะปรับขึ้นดอกเบี้ยในช่วงเดือนก.ย. 58 นี้ ซึ่งอาจจะกดดันดัชชนีได้
16 ส.ค. 2558

Technical Weekly: by Capital Nomura Securities (Thailand)
 
SET สัปดาห์หน้าแกว่ง sideway up จากแนวโน้มความเชื่อมั่นภายในน่าจะมีสัญญาณฟื้นตัวดีขึ้นหลังแผนการลงทุนของภาครัฐฯเริ่มชัดเจน โดยล่าสุด รฟท. ได้ประกาศร่าง TOR โครงการรถไฟทางคู่อีก 1 เส้นทาง คือ จิระ-ขอนแก่น มูลค่าโครงการ 2.4 หมื่นล้านบาท ทำให้คาดหมายการประมูลโครงการภาครัฐน่าจะเกิดขึ้นปลายเดือนก.ย.-ต.ค. 58 นี้
ทั้งนี้ ยังมีประเด็นการปรับครม.ใหม่ หลังนายกฯส่งสัญญาณ และคาดว่าหลังการจัดทัพใหม่ น่าจะตามมาด้วยแผนฟื้นเศรษฐกิจภายในทั้งระยะสั้น และระยะยาวที่เตรียมเปิดประมูลในปีนี้ ได้แก่ โครงการรถไฟไทยจีน (งาน Civil Work ไทย 70 : จีน 30), Motorway 1 เส้นทาง, รถไฟฟ้าสายสีส้ม, สุวรรณภูมิเฟส2 และ Motorway (พัทยา-มาบตาพุต)
อย่างไรก็ตามยังแนะนำให้นักลงทุนจับตาการแกว่งตัวของราคาน้ำมันดิบดูไบที่ปัจจุบันแกว่ง Sideway แคบๆที่ 49.47 เหรียญฯต่อบาร์เรล หากตกต่ำต่อเนื่องอาจกดดันให้ดัชนีย่อตัวสวนคาดได้ เนื่องจากกรณีน้ำมันแกว่งต่ำกว่า 50 เหรียญฯยาวนานจะทำให้สมมติฐานของตลาดมี Downside 5เหรียญฯกำไรตลาดจะหดไป 2.4 หมื่นล้านบาทหรือ EPS ลดลง 2.5 บาทต่อหุ้นสู่ 93.5 บาททำให้ Downside กรณี Worst Case จะเปลี่ยนจาก 1,410+/- ลงสู่ 1,370-1,350จุด (อิง ERP 5.19%)
ส่วนความกังวลต่อ Outflow ของตลาดหุ้นเอเซีย เนื่องจากแนวโน้มค่าเงินอ่อนค่าตามหยวน และมีโอกาสที่ FED จะปรับขึ้นดอกเบี้ยในช่วงเดือนก.ย. 58 นี้ จะเป็น Sentiment ลบ คอยกดดันดัชนีเป็นระยะตามการรายงานดัชนีชี้นำเศรษฐกิจของสหรัฐฯ แต่อย่างไรก็ตามสัญญาณ PBoC ที่เริ่มคงค่าเงินหลังปรับอ่อนค่า 3 รอบ สู่ 6.397 หยวนต่อเหรียญฯ น่าจะสะท้อนค่าเงินที่เหมาะสมหลังแข็งค่าเกินจริง 3.1% ในช่วงก่อนแล้ว
อย่างไรก็ตาม สถานะเงินร้อนของต่างชาติที่เข้าไทยนับจาก QE1(มี.ค. 52) – ปัจจุบัน เหลือเพียง 2.23หมื่นล้านบาทจากเดิม 3.62 แสนล้านบาท น่าจะทำให้แรงพยุงภายในรับแรงขายส่วนนี้ได้ จากปัจจัยดังกล่าวตลาดน่าจะฟื้นตัวกรอบต้าน 1,442/1,453จุด และแนวรับ 1,401/1,387จุด
โดยมีปัจจัยอื่นๆ ที่ต้องติดตามคือ 1) GDP ไตรมาส 2/58 ในวันที่ 17 ส.ค. นี้ คาดอยู่ที่ 2.6% vs Cons 2.8% หากดีกว่าคาดจะหนุน SET และ 2)งาน Thailand Focus 26-28 ส.ค. 58 สถิติ 6 ครั้งหลังสุด ก่อนงาน 2 สัปดาห์ ถึงหลังงาน 1 สัปดาห์ SET มักปรับตัวขึ้น 0.7% และ 1.57% ด้วยโอกาสสูง 67% และ 83%ตามลำดับ
 
คลิกเพื่อดูรายละเอียด…